रज्जु शायद अभी भी बैठा हो। हो सकता है पत्नी उसकी बातो से ऊबकर लेट गई हो। पलंग पर लेटी हुई बिल्कुल खपटा-सी लगती है। उसकी एक बड़ी अजीब आदत है वह हाथ पकड़कर अपने कुल्हो पर रख लेती है। कई बार पूछ चुकी है...कुछ इम्प्रूव्ड लगे ? रज्जु से शायद ऐसा न कहे। वह कहा करती है विदेशों में मोटे हिल्स को ज्यादा तरजीह नहीं दी जाती ! यह उसने रज्जू से ही सुना है। वह विदेशी पत्रिकाएँ पढ़ता रहता है। अगर वह पूछेगी भी तो भी रज्जु तारीफ ही करेगा। तारीफ काफी दिक्कत पैदा करती है।